google/wiki40b huggingface dataset:
Långsjön (Älvsjö)

Långsjön er en innsjø som utgjør grensen mellom kommunene Stockholm og Huddinge kommune, og mellom bydelene Herrängen og Segeltorp, sør i Stockholms län og landskapet Södermanland i Sverige.
Innsjøen har et overflateareal på 0,298 km², og ligger 30,6 meter over havet. Innsjøens gjennomsnittsdybde er 2,2 meter, og innsjøen rommer 617 000 m³ vann. Innsjøens største dybde er målt til 3,3 meter.

Vannrensing

Stockholm Vatten tilfører Långsjön 30 liter rent drikkevann per sekund for å forbedre vannkvaliteten, og motvirke algevekst. Huddinge kommune lar overflatevann renne urenset ut i innsjøen, blant annet fra den sterkt trafikkerte Häradsvägen. Noen ganger havner mer eller mindre uuttynnet avløpsvann fra et overbelastet ledningnett direkte i innsjøen. Långsjöns nedbørområde består av om lag 60 prosent bebyggede områder.
Høsten 2006 ble det gjennomført et prosjekt av Stockholm Vatten for fosforredusering, som på sikt skal gi bedre balanse i innsjøens fiskepopulasjon, og også øke krepsepopulasjonen.
Siden november 2008 har Långsjön inngått i vannverningsområdet Östra Mälaren.
Lundfly

Utseende

Middelsstore (vingespenn 36 – 42 mm), kraftige nattfly, mer eller mindre brune på farge. Et karakteristisk trekk er at den hvite bølgelinjen, som går langs forvingens ytterkant, danner en w i midten. Ellers har de vanligvis de vingetegningene som er typiske for nattfly, bortsett fra mørke eksemplarer, særlig av hagelundfly. Bakvingene er grå. Larven er naken, ofte grønn.

Levevis

Disse artene har larver som kan leve på en rekke ulike planter, både løvtrær, busker og urter. De voksne sommerfuglene flyr om natten, mest tidlig på sommeren. De kommer gjerne til lys.

Utbredelse

Denne slekten finnes bare i Palearktis og Nord-Amerika.
Long Live Herr Nilsson

Long Live Herr Nilsson er et musikkalbum med Herr Nilsson, utgitt i 2010.
Puppy Love

«Puppy Love» er  en populær sang skrevet av Paul Anka i 1960 til Annette Funicello, som han datet på den tiden.
Den ble utgitt på singlen ABC Paramount 10082 i 1960.
I 1972 fikk sangen nytt liv av Donny Osmond på singlen MGM Records K 13268. Produsenter var Mike Curb og Don Costa.
15. mars 1972 spilte disc jockey Frank W. Morgan Donny Osmonds versjon uavbrutt i nitti minutter på radiostasjonen KHS i Los Angeles. LAPD utførte en feilaktig razzia etter å ha mottatt telefonsamtaler fra lyttere. Forvirret forlot politifolkene stasjonen uten å ha foretatt noen arrestasjoner.

Coverversjoner

Coverversjoner er spilt inn av det britiske popbandet S Club Juniors (2002), Damian McGinty fra Celtic Thunder (2007) og Amy Winehouse (2009).

Norske versjoner

Stein Vaker og H. Kullerud har skrevet norske tekster. Vakers versjon bærer tittelen «Når du reiser fra en venn». Kulleruds versjon heter «Når du reiser fra en venn».
Bevernylon

Bevernylon er et tett tekstil bestående av nylon og bomull. Tekstilet er en femskaft sateng der renningen (varpen) består av kraftig nylon, og som danner rettsiden, mens det ruede innslaget (veften) av bomull utgjør innsiden. Forskjellen på retten og vrangen skaper et slitesterkt stoff som også har god skittmotstand, samtidig som den har en relativt stor behagelighet ved bruk.
Bevernylon har fått konkurranse fra belagte tekniske stoffer som har mindre slitestyrke, men bedre bruksegenskaper. Bevernylon er mye brukt i barneklær og arbeidsklær grunnet sin slitestyrke og relative behagelighet.
Sandviksboder

Sandviksboder eller Sandviksbodene er navnet på det historiske sjøbodmiljøet i Sandviken i Bergen.
Fra Hegreneset til Skuteviken ligger en rekke eldre sjøboder eller pakkhus. Bodene ble opprinnelig brukt til oppbevaring av handelsvarer, i stor grad tørrfisk fra Nord-Norge. Bodene lå opprinnelig langs stranden, på holmer og skjær eller på bolverk ute i sjøen. Sjøbodene har som regel flere identiske etasjer med laftetømrede lagerrom på rekke. Lagrene er forbundet med en svalganger med lasteluker. Mange av bodene har også hjørnerom med kontorer som har forseggjort detaljering og malt dekor.
De eldste bodene i Sandviken er datert tilbake til midten av 1600-tallet og de yngste stammer fra slutten av 1800-tallet. Da havneaktiviteten i Sandviken nådde sitt høydepunkt rundt midten av 1800-tallet, fantes det rundt 250 slike boder. Bygningstypen var på denne tiden dominerende i bydelen. De få gjenværende bodene vurderes som viktige havnetekniske kulturminner. Et representativt utvalg sjøboder i Sandviken og Skuteviken er fredet som kulturminner av nasjonal verdi.
Semino Rossi

Biografi

Semino Rossi, som har Demis Roussos som sitt idol og selv også er tenor, er sønn av en argentinsk tango-sanger og hans kone som er pianistinne. Rossi kom til Europa (Spania) i mars 1985. Han flyttet til Østerrike i 1986 og livnærte seg der som gatemusikkant den første tiden. Rossi tok også oppdrag ved ulike hoteller, både i Spania, Italia, Sveits og Østerrike. Om sommeren jobbet han i Spania og om vinteren i Østerrike, der han etter hvert fikk fulltidsjobb som musiker ved Worldmasters für Lateinamerikanische Tänze i Innsbruck. I 1991 giftet han seg med østerrikske Gabi, som han har to døtre med, Laura og Vanessa. Familien er nå bosatt i Mils, i Tyrol.
Semino Rossi ble utropt til Verdensmester i latinamerikansk musikk under verdensmesterskapet i Japan i 2001. Samme året fikk han kontrakt med Universal Music Group. Han framfører tysk- og latinoinspirerte slagere innenfor populærmusikken.
Kongregate

Kongregate er en mobilspillutgiver og spillnettside som eies av Gamestop Corporation.
På spillnettsiden, kan brukere laste opp Adobe Flash-, HTML 5/JavaScript-, Shockwave-, Java- og Unity-spill. Brukere kan rangere spill og søke etter spill. Nettisden har et API som Flash-, Unity- og JavaScript-utviklere kan integrere i sine spill som tillater brukere å sende inn poengsummer og tjene prestasjonsmerker.
Fahad Al-Muwallad

Landslaget

14. oktober 2012 fikk han sin første landskamp for Saudi-Arabia mot Republiken Kongo.
Han ble tatt ut i Saudi-Arabias tropp til VM i fotball 2018 i Russland.
Norsk etnologisk gransking

Norsk etnologisk gransking (NEG) ble stiftet i 1946, og er i dag en seksjon ved Norsk Folkemuseum. Det er et kulturhistorisk arkiv som driver innsamling og bearbeiding av folks egne opplysninger om hverdagsliv og fest, i fortid og nåtid, gjennom utsending av spørrelister. Spørrelistene har blitt sendt til faste meddelere, og andre der temaet tilsier det, og tallet på meddelere har variert fra 63 til 1100.

Historie

NEG sprang ut fra miljøer ved Norsk folkemuseum, med Marta Hoffman som drivende kraft, og etter inspirasjon og mønster fra tilsvarende institusjoner i andre nordiske land.
Hoffmann ble ansatt som den første lederen for NEG, men gikk snart tilbake til stillingen sin som konservator ved Norsk Folkemuseum, og ble erstattet av Hilmar Stigum. I tillegg arbeidet Lily Weiser-Aall, Andreas Ropeid og Rigmor Frimannslund Holmsen i NEG den første tiden. I 1974 ble institusjonen fysisk flyttet til lokaler i Sjøfartsmuseet, og i 1987 ble den en egen stiftelse.
De første spørrelistene tok for seg eldre tradisjon knyttet til materiell kultur – eksempler på temaer er Ard og plog og Bordskikk til hverdags. Meddelerne ble oppfordret til å fortelle både om egne erfaringer og om hvordan skikken var i deres miljø eller bygdelag - de skrev altså som representanter for et område. Med tida fikk spørrelistene et mer personlig preg, og de tok heller ikke bare tak i livet i eldre bondesamfunn, men også urbane og samtidige forhold. Eksempler er NEG-spørreliste 174 om russeklær fra 1997, eller undersøkelsen om minnemarkeringene etter 22.juli som ble foretatt i 2011.
De fleste spørrelistene har blitt sendt ut og besvart per papir og post, men fra 2012 har NEG også arbeidet med digitale spørreundersøkelser. Arkivet har også andre materialgrupper enn spørrelistesvarene, blant annet en stor dagboksamling, En dag i Norge, med ca. 17 000 dagbøker fra 26. april 1995.
2. desember 2014 ble spørrelistesvarene til Norsk etnologisk gransking innskrevet i Norges dokumentarv, som er en gren av det internasjonale UNESCO-programmet Memory of the World.
Norge digitalt

Kartverket er koordinator

Kartverket koordinerer og leder samarbeidet både nasjonalt og på fylkesnivå. Dette omfatter ansvaret for den samlete nasjonale organiseringen, å følge opp avtaler om deltagelse og andelsfinansiering, samt videreutviklingen av samarbeidet i dialog med Samordningsgruppen for geografisk informasjon.
Kartverket har ansvaret for nettportalen Geonorge som formidler data mellom partene over Internett.

Om Norge digitalt-samarbeidet

Ved utgangen av 2015 var det registrert flere enn 600 parter i Norge digitalt.
Samarbeidet har sin forankring i Stortingsmelding nr. 30 (2002-2003), «Norge digitalt» - et felles fundament for verdiskaping. Samarbeidet omfatter i hovedsak offentlige virksomheter som kommuner, fylkeskommuner, energibedrifter og nasjonale virksomheter.
Kapp

Stedet

Kapp har to småbåthavner, én på Hekshus og én ved Kapp Melkefabrikk. Ved sistnevnte finnes også noen små industribedrifter, Kapp næringshage, Mjøsmuseet, Kulturskolen Mjølkefabrikken (Østre Toten kulturskole) og skjenkestedet Båtkroa. Området ved Kapp Melkefabrikk er nå et populært besøksmål i sommerhalvåret; hjuldamperen DS Skibladner anløper Kapp i sesongen mai-august.
Kapp er per 2011 det største tettstedet i Østre Toten, og er samtidig det som vokser raskest. 
Kapp består av flere områder, inkludert Smørvika ("sentrum)", Store Enge (enge store), Plassleia (området rundt idrettsplassen), Soplimroa, Tangskogen (tånnskauen),  
Kapp er begrenset til én dagligvareforretning, et par spesialforretninger og en sommeråpen pub (Båtkroa). Postkontoret, med adresse 2849 KAPP, er omgjort til «Post i butikk» (Kiwi Kapp).

Historie

Kapp Melkefabrikk ble etablert her i 1891, og dette var en avgjørende faktor for framveksten av stedet. Fabrikken var i drift fram til 1928 og hadde på det meste ca. 300 arbeidere. Samtidig hadde det lenge vært brygge ved Kapp, først i Smørvika og seinere (fra 1880-åra) på en odde litt lenger vest. På 1800-tallet var det også flere embetsgarder rundt Kapp. Dette var doktorgarden Evenrud, skrivergarden Underslaus (Undesløs), Billerud og Mellom-Rustad (de to siste eid av forskjellige embetsmenn).
Kapp ble også kjent for sin politiske radikalisme; melkefabrikkarbeiderne organiserte seg tidlig og ble spydspisser i radikaliseringa av arbeiderbevegelsen på Østre Toten. Men etter at fabrikken la ned drifta, stagnerte Kapp. Det kom riktignok i gang ny industriproduksjon, bl.a. Remingtons skrivemaskinfabrikk og Scandia konfeksjonsfabrikk, men disse bedriftene hadde ikke på langt nær så mange arbeidsplasser som melkefabrikken. På 1970-tallet snudde utviklinga igjen, blant annet med utbygging av det store byggefeltet Stor-Enge («Enge Store»). Privatbilismen gjorde at pendlingsavstanden til Gjøvik (ca. 12 km) og Lena (ca. 5 km) nå ble overkommelig.

Skoler

Fra skoleåret 2008/2009 har Kapp bare én barneskole, Kapp skole.     
Bjørnsgård skole ble lagt ned i 2008/2009.     
Kilhle Skole kretsen ble oppretta i 1893, da Presterud og Østerhaug ble slått sammen.     
Den nordre delen av tettstedet Kapp har søkt til Bjørnsgård, har den søndre søkt til Kihle.     
Kapp har ikke egen ungdomsskole; elevene fra begge kretsene går på Skreia ungdomsskole eller Lena ungdomsskole.

Stedsnavnet

Stedsnavnet Kapp er fra slutten av 1800-tallet. Det er belagt skriftlig fra 1883. Navnet er et lånord for odde og sikter trulig til det utstikkende neset der det gamle ferjeleiet ligger. Trulig kom navnet i bruk da brygga ble flytta fra Smørvika til dette neset. Dette skjedde på 1880-tallet. At stedsnavnet Kapp oppsto med melkefabrikken (bygd i 1890/91), som det hevdes i Norsk Stadnamnleksikon, kan derfor ikke være riktig. En person fra Kapp kalles en kapping.
Åstkjørkja

Åstkjørkja er en varde på toppen av fjelltoppen Åstfjell på Øyerfjellet. Varden har en fasong som gjør at den likner på en kirke på avstand, derav navnet. Hver sommer avholdes det sommergudstjeneste her. Rondanestien passerer Åstkjørkja, på vei mellom turisthyttene Djupsli og Vetåbua.
Et fjellalter på Åstkjørkja ble vigslet av biskop Solveig Fiske den 26. juli 2015.
Parnara

Utseende

Middelsstore (vingespenn 30-40 millimeter), brune smygere med lyse flekker på forvingene. Vingenes indre del er gjerne litt lysere enn resten.

Levevis

Larvene lever på gress eller andre enfrøbladete planter. Flere av artene lever på dyrkede planter som ris og sukkerrør.
På den andre siden kan de voksne sommerfuglene være viktige pollinatorer, blant annet av cashewnøtter.

Utbredelse

Slekten er utbredt i tropiske områder av den Gamle verden og er representert både i Afrika (inkludert Madagaskar), Asia og Australia.
MINIX 3

MINIX 3 er den tredje generasjonen av operativsystemkjernen MINIX. Formålet med MINIX er å skape et svært pålitelig Unix-lignende operativsystem som opptar minimalt med plass. MINIX 3 blir lansert under en BSD-lisens.
MINIX 3 er bygd opp rundt en mikrokjerne og har som hovedmålsetning å være feiltolerant ved å oppdage og detektere egne feil, uten brukerens inngripen. Operativsystemet blir hovedsakelig benyttet i innebygde systemer og til utdanningsformål.
For øyeblikket støtter MINIX 3 mikroprosessorer med 32-biter x86-arkitektur og 32-biter ARM-arkitektur.
Distribusjonen kommer på en LiveDistro og kan lastes ned fra internett på en Live USB.
Første versjon var 3.3.1 og ble lansert 24. oktober 2005. Siste versjon er 3.3.0 og ble lansert 16. september 2014. Releasekandidat 6 av versjon 3.4.0 ble lansert 9. mai 2017.
Trichinopus

Utseende

Små (7–9 millimeter), brede og litt flate, tett hårete, gul- eller brunaktige oldenborrer. "Snuten" (clypeus) er noe framskutt med buet forkant. Beina er ganske lange, føttene (tarsene) påfallende lange og tynne. Hunnene er vingeløse.

Levevis

Artene finnes på tørre, sandete steder.

Utbredelse

Slekten er utbredt i Namibia, Botswana og det nordvestlige Sør-Afrika.
Blues Hall of Fame

Blues Hall of Fame er et æresgalleri for artister og andre som har levert viktige bidrag til bluesmusikken. Galleriet ble opprettet av Blues Foundation i 1980. De innvalgte tilhører en av fem kategorier: Utøvere, enkeltpersoner (som bidrar uten at de er direkte utøvere av musikken), Classic of Blues litteratur, Classic of Blues-innspilling (sang) og Classic of Blues-innspilling (album). 
Det er ingen nominasjonsprosess for å bli valgt inn, en komite møtes om høsten og diskuterer seg frem til kandidater til de ulike kategorien, som de senere stemmer over. Antallet nominasjoner kan variere.
Tillväxtverket

Tillväxtverket er en svensk statlig etat som ble etablert 1. april 2009. Etaten har til oppgave å utvikle og gjennomføre tiltak som fremmer entreprenørskap (gründervirksomhet), økt konkurransekraft og vekst i foretak, samt utviklingskraft i alle deler av Sverige, med sterk nasjonal, regional og lokal konkurransekraft. Etaten sorterer under Næringsdepartementet.
Tillväxtverket tok hovedsakelig over oppgavene til Nutek og Glesbygdsverket som ble avviklet 31. mars 2009. I tillegg ble oppgaver knyttet til kommersiell og offentlig service på landsbygden overført fra Konsumentverket.
Tillväxtverket har elleve kontorer på ni ulike steder i Sverige. Åtte av disse kontorene er programkontorer for de regionale strukturfondsprogrammene for hvilke Nutek tidligere var forvaltende og attesterende myndighet. Etatens hovedkontor ligger i Stockholm.
50 beste fra 40 år

50 beste fra 40 år er en samleplate med Alf Cranner, utgitt i 2003.
Paul I

Bakgrunn

Paul (Paulus) var bror til Stefan II. De var begge blitt utdannet til prester ved Lateranpalasset. Da broren ble pave, støttet Paul ham i hans politikk mot Pippin den lille, og derfor fikk han flere betyningsfulle oppdrag for kirken, blant annet å tilbakeføtre de byer som langobardernes konger Aistulf og Desiderius hadde tatt fa den romerske stat. Desiderius lovet å oppfi dissebeyene.

Pave

Paul ble valgt umiddelbart etter brorens begravelse til pave, og ble konsekrert den 29. mai samme år, 757.
Under pave Paul ble forbindelsene mellom pavestolen og frankerriket sterkere. Dette var en bevisst politikk, som tok sikte på å bryte båndene med det bysantinske rike og med langobardene. Dermed sikret han pavens overhøyhet over Roma og set sentrale Italia. Han sendte frankenes kong Pippin et brev der han oppfordret denne til å hjelpe ham med å utøke det romerske territoriet som var blitt forminsket av barbarenes fremfart.
Desiderius leverte ikke tilbake de italienske byene som han hadde lovet, men hadde beholdt Imola, Osimo, Ancona og Bologna, samt inntatt Pentapolis. I 758 inntok langobardene dessuten hertugdømmene Spoleto og Benevento. Ved å inngå allianse med Det bysantinske rike kunne langobardene stille krav til paven, noe han ved hemmelige forbindelser med Pippin førsøkte å stå emot. For paven gjaldt ikke apørsmålet den rent politiske makten, men å forsvare ortodoksien og treeninghetslæren samt å bekjempe den bysantinske keiserens ikonoklasme. I 765 klarte han å fremforhandle en avtale med Desiderius der grensetvisten ble løst.
I 767 holdt de frankiske biskopene en synode i Gentilly, der pavens doktrine om ikoner og treenigheten ble bekreftet som fortsatt bindende. I Roma styrket pave Paul den pastorale virksomheten, blant annet ved å gjøre sitt hjem til et kloster. Han oppførte kirken San Silvestro og flyttet relikvier til kirker for å redde dem fra ødeleggelse ettersom langobardene hadde skjendet katakombene. Han lot også bygge et oratorium til Den hellige jomfru i Peterskirken.
Pave Paul døde i nærheten av basilikaen San Paolo fuori le mura, og ble begravet der, men levningene ble senere forflyttet til Peterskirken.
Gojko Cimirot

Landslaget

4. september 2014 fikk han sin første landskamp for Bosnia-Hercegovina mot Liechtenstein.
Jakovleviola

Utseende

Små til middelsstore (6 - 12 millimeter), avlange, kobberfargede praktbiller. Dekkvingene har grove punktrader. Undersiden er hårete.

Utbredelse

Slekten er utbredt i Sør-Afrika.
Pervomajskij (Kirov oblast)

Pervomajskij er en ZATO (lukket by) nordøst for Yurja i Kirov oblast i Russland. Byen huser 8. strategiske missildivisjon.
Rush Hour 3

Handling

Tre år etter handlingen i Rush Hour 2 er ikke Carter (Tucker) lenger politioffiser, men trafikkpoliti på gatene i Los Angeles. Lee (Chan) er livvakt for sin venn ambassadør Han, den tidligere konsulen fra Rush Hour. Det er imidlertid en konflikt mellom Lee og Carter etter at Carter skjøt Lees kjæreste i New York.
Ambassadør Han mener at han kjenner til identiteten til lederen for den kriminelle Triad-gjengen, og ønsker å bekjempe dem. Noen forsøker å ta livet av Han, og han blir skutt. Lee sporer opp leiemorderen og trenger ham opp i et hjørne, bare for å finne ut at morderen er gudbroren hans, Kenji. Da Lee nøler litt med å skyte Kenji, møter Carter opp i en bil på vei mot de to, og Kenji greier å stikke av.
På sykehuset får Lee vite at kulen bommet på Hans hjerte, og at han vil bli helt frisk igjen. Hans datter Soo Yung, nå voksen, ankommer sykehuset, og får Lee og Carter til å love å ta de som står bak mordforsøket til fange. Hun informerer også Lee og Carter om at faren ga henne en konvolutt som inneholder viktig informasjon om Triad-gjengen, og at konvolutten er i skapet hennes på kampsportstudioet der hun arbeider. Lee og Carter drar til kampsportstudioet, men en gjeng med bevæpnede menn har allerede kommet dit før dem og tatt innholdet i skapet. Lee og Carter innser at Han og Soo Yung er i fare og reiser tilbake til sykehuset.
Når de ankommer sykehuset oppdager det at alt sikkerhetspersonellet er borte. Yung forklarer at de ble utkalt, og akkurat med det samme kommer en gjeng snikmordere for å ta livet av Yung og Han. Lee og Carter får bekjempet dem, og avhører en av dem. Til Lee og Carters store overraskelse snakker han fransk. De finner en tolk og finner ut at de er bestilt døde av Triad-gjengen sammen med Soo Yung og Han.
Lee og Carter reiser til Paris for å undersøke, og møter George, en drosjesjåfør. De ankommer Triad-gjengens hemmelige skjulested, og der møter de en vakker kvinne som heter Genevieve. De må imidlertid reise fra skjulestedet igjen, og etter en vill biljakt blir de tatt til fange av Triad-gjengen. De greier å rømme igjennom kloakken. De begynner å krangle, og Carter stormer ut med planer om å møte Genevieve igjen. Senere får Lee vite at Han får all sin informasjon fra en tyster, og at de vet hvor listen med detaljer rundt lederne i Triad-gjengen befinner seg. Tysteren viser seg å være Genevieve, og plutselig leter både Lee og Carter etter henne på hver sin side.
De finner henne samtidig, og redder henne fra et mordforsøk og stikker av til hotellrommet til Lee og Carter. De blir angrepet igjen, og bestemmer seg for å skjule seg hos George. Det avtales at Genevieve skal gis tilbake til Triad-gjengen, og Carter kler seg ut som henne. Lee og Carter (i forkledning) reiser til Eiffeltårnet, og der braker det ut en slåsskamp. Lee og Carter bekjemper mennene fra Triad-gjengen.
Alain Daniélou

Liv og virke

Daniélous mor, Madeleine Clamorgan, tilhørte en gammel normannisk adelsslekt og grunnla en katolsk kongregasjon for lærerinner dedisert til Frans Xavier. Hans far, Charles Daniélou, var derimot antiklerikal og en bretonsk politiker som flere ganger satt i Frankrikes regjering. 
Etter studier i dans og musikk besøkte Daniélou India og ble fascinert der av kulturen. Han var en av de førsea vesterlendinger som besøkte de urgamle templene i Khajuraho, og hans fotoserie derifra nådde internasjonal berømmelse. Etter studier i indisk språk og kultur ble han i 1949 utnevnt til professor ved Det hinduiske universitet i Benares. Han var også direktør ved College of Indian Music. 
Daniélous fremste verk innen indologiens område var om vedaskriftene. Han konverterte selv til hinduismen og kom til å tilhøre shivaitene.  
Daniélou ble utnevnt til ridder av Æreslegionen og mottok også den franske utmerkelsen Ordre National du Mérite. I 1981 mottok han Unesco/CIMs pris i musikk og i 1987 Unescos kathmandumedalje.
Gampr

Gampr, armensk gampr eller aralez er en storvokst primitiv kaukasisk landrase av ovtcharkatypen (molosser), som har lange tradisjoner som vokterhund for bufe i det armenske høylandet og de sørlige Kaukasusfjellene (Armenia, det sørlige Georgia og deler av Aserbajdsjan). Typen går også under lokale navn som nagazi, gurdbasar og kars.
Gampr regnes også som en progenitor for flere andre raser, blant annet kaukasisk ovtcharka og sentralasiatisk ovtcharka, trolig også sydrussisk ovtcharka. Dette er raser som ble krysset fram og standardiserte under sovjettiden. De må imidelrtid, tross opphavet, ikke forveksles med gampr. Ovtcharkaene er av nordkaukasisk opprinnelse og stammer i hovedsak fra hunder i Dagestan, Ossetia og det sørlig Russland.
Som landrase eksisterer gampr i kraft av flere lokale varianter. Det har gjennom tiden vært tradisjon med å krysse disse variantene, så typen viser stort gentisk mangfold. Hundene lever i en semi-nomadisk tilværelse og vokter normalt sau og eiendom. Det armenske høylandet og Kaukasusfjellene er befengt med store rovpattedyr, så det har vært tradisjon å kuppere ørene og halen på hundene, slik at de lettere unngår å bli skadd i konflikt med rovdyr. Ulv er mest vanlig, men det finnes også både gaupe og bjørn i beiteområdene.
Fylkesvei 5094

Fylkesveg 5094 går mellom Lofthus og Ernes i Ullensvang kommune. Veien er 3,2 km lang.
Frem til 2019 hadde veien betegnelsen Fv102.
Ranomi Kromowidjojo

Sommer-OL 2012

Under Sommer-OL 2012 i London vant hun gull på 100 meter frisvømming og satte ny olympisk rekord på distansen i finalen med tiden 53.00. Hun var også med på det nederlandske laget som vant sølv på 4x100 meter frisvømming.
Magnus Børmark

Karriere

Magnus Børmark er født og oppvokst i Trondheim hvor han fremdeles bor. Han lærte å spille gitar og piano av sin storebror. Han ble medlem av bandet Gåte i 2000. Utenom Gåte var Magnus også med i et Kraftwerk-prosjekt som han kaller Magwerk.
Da Gåte tok en pause høsten 2005 var Magnus blant annet involvert i ett prosjekt sammen med tidligere Gåte-makker Sveinung Sundli under navnet «Råte». Prosjektet hadde bare én offisiell konsert, som fant sted i desember 2005 under det årlige jubileet til Kafé 3B i Trondheim. 
I 2008 var han med å starte musikkgruppa 22, hvor han er gitarist og vokalist.